Diari Oficial de la Generalitat Valenciana


Sumari del DOGV 6444, del 24-01-2011 (2011/574)

ORDRE 1/2011, de 18 de gener, de la Conselleria d'Economia, Hisenda i Ocupació, per la qual es convoca la concessió de cinc beques en informàtica i una beca en arxius per a la realització de pràctiques professionals en les dependències del Centre de Sistemes d'Informació de la dita conselleria durant l'exercici 2011.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6444

Data del DOGV
:   24-01-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/574


Data del document
:   18-01-2011

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda pública

ORDRE 1/2011, de 18 de gener, de la Conselleria d'Economia, Hisenda i Ocupació, per la qual es convoca la concessió de cinc beques en informàtica i una beca en arxius per a la realització de pràctiques professionals en les dependències del Centre de Sistemes d'Informació de la dita conselleria durant l'exercici 2011. [2011/574]
Preàmbul
La Conselleria d'Economia, Hisenda i Ocupació, en el marc de la política dirigida a la millora i especialització professional de titulats en Informàtica, en Telecomunicacions, en Geografia i Història, en Documentació o en Biblioteconomia i Documentació, entén adequat per a completar la seua formació acostar-los al coneixement pràctic de l'administració pública, per la qual cosa a l'empara del que establix el Decret 132/2009, de 4 de setembre, del Consell, pel qual es regula la concessió de beques, i la Llei 38/2003, de 17 de novembre, General de Subvencions, convoca la concessió de beques perquè jóvens titulats puguen accedir a la realització de pràctiques professionals en estes matèries en les seues dependències.
L'actuació anterior se sufragarà a càrrec del crèdit del pressupost de la Generalitat per a l'any 2011 per un import global de setanta-sis mil cinc-cents quaranta-nou euros i seixanta-vuit cèntims (76.549,68 euros), dels quals setanta-dos mil euros (72.000 euros) estaran destinats a les mensualitats dels becaris i quatre mil cinc-cents quaranta-nou euros i seixanta-vuit cèntims (4.549,68 euros), destinats al pagament de les pòlisses d'assegurança, del programa pressupostari del Centre de Sistemes d'Informació 26.58.66.458.38.9, línia T3250000, denominada «Beques per a pràctiques professionals en matèria d'informàtica i arxius».
La present convocatòria, de conformitat amb l'article 3.4 del Decret 147/2007, de 7 de setembre del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques (DOCV núm. 5596, d'11 de setembre), no necessita ser notificada a la Comissió Europea per no reunir tots els requisits de l'apartat 1 de l'article 107 del Tractat de Funcionament de la UE, en la mesura que les ajudes van dirigides a l'atorgament de beques per a pràctiques professionals els beneficiaris de les quals són persones físiques desocupades que no exercixen activitat econòmica, i per tant no afecten els intercanvis comercials entre els estats membres, ni produïxen cap falsejament a la competència, ni afavorixen determinades empreses o produccions.
Per això, després d'haver sigut emés informe de l'advocacia de la Generalitat, i en virtut de les facultats que em conferix el Decret 129/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Economia, Hisenda i Ocupació, i l'article 28 de la Llei de la Generalitat 5/1983, de 30 de desembre, del Consell.
ORDENE
Primer
Convocar la concessió, en règim de concurrència competitiva, de sis beques, quatre beques de tècnics en informàtica, a fi de dur a terme projectes d'administració electrònica, metodologia de desenvolupament d'aplicacions de gestió de servicis informàtics; una beca de tècnic en microinformàtica i una beca de tècnic d'arxius, per a completar la formació de titulats en matèria d'informàtica i arxivística per mitjà de la realització de pràctiques professionals en dependències del Centre de Sistemes d'Informació durant l'exercici 2011.
Segon
Aprovar les bases que s'adjunten com annexos de la present ordre, les quals regiran en la dita convocatòria.
Tercer
L'import global màxim destinat a la concessió de les beques que es convoquen per mitjà de la present ordre serà de setanta-dos mil euros (72.000 euros) destinat a les mensualitats dels becaris i quatre mil cinc-cents quaranta-nou euros i seixanta-vuit cèntims (4.549,68 euros), destinat al pagament de les pòlisses d'assegurança, que sumen un total de setanta-sis mil cinc-cents quaranta-nou euros i seixanta-vuit cèntims (76.549,68 euros), el qual serà finançat a càrrec de la línia T3250000, aplicació pressupostària del Centre de Sistemes d'Informació, o equivalent, del capítol IV, de l'estat de despeses, del pressupost de la Generalitat per a l'any 2011. L'eficàcia d'esta convocatòria està condicionada a l'existència de crèdit adequat i suficient en el pressupost de la dita anualitat.
Contra la present ordre que posa fi a la via administrativa es podrà interposar potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Comú, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No es podran simultaniejar ambdós recursos i sense perjuí que s'utilitze qualsevol altra via que es considere oportuna.
València, 18 de gener del 2011
El vicepresident segon i conseller d'Economia, Hisenda i Ocupació,
GERARDO CAMPS DEVESA
Bases de la convocatòria per a la concessió de 6 beques per a completar la formació de titulats en matèria d'informàtica, microinformàtica i arxivística per mitjà de la realització de pràctiques professionals en les dependències del Centre de Sistemes d'Informació, durant l'exercici 2011
Base primera. Objecte
Les beques que es regulen en estes bases tenen com a objecte completar i desenvolupar la formació acadèmica de jóvens titulats en Informàtica, Telecomunicacions, en Geografia i Història, en Documentació o en Biblioteconomia i Documentació, a través de la realització de pràctiques professionals en el Centre de Sistemes d'Informació de la Conselleria d'Economia, Hisenda i Ocupació, en aquelles tasques relacionades amb la dita titulació que siguen adequades per a adquirir formació complementària i especialització.
Base segona. Nombre i organisme on s'efectuaran les practiques
1. Es convoquen 6 beques, quatre beques de tècnics en informàtica, una beca de tècnic en microinformàtica i una beca de tècnic d'arxius,
2. Les persones beneficiares de les beques realitzaren les seues pràctiques en el Centre de Sistemes d'Informació.
Base tercera. Requisits que han de reunir els sol·licitants
1. Les persones que sol·liciten participar en la convocatòria hauran de reunir els requisits següents, a la data de finalització del termini de presentació de sol·licituds:
a) No ser major de 35 anys.
b) Estar en possessió del títol de llicenciat o enginyer en informàtica, llicenciat o enginyer de Telecomunicacions, enginyer tècnic en Informàtica, enginyer tècnic en Telecomunicacions, llicenciat en Geografia i Història, llicenciat en Documentació o diplomat en Biblioteconomia i Documentació, expedit o homologat per les autoritats espanyoles corresponents i que no hagen transcorregut mes de cinc anys des de la seua obtenció.
c) No haver sigut beneficiari de beques de pràctiques professionals en la Generalitat per un període igual o superior a 36 mesos.
De conformitat amb el que establix la disposició transitòria segona del Decret 132/2009, de 4 de setembre, del Consell, pel qual es regula la concessió de beques, el termini mencionat començarà a computar-se a partir de l'entrada en vigor de la dita norma.
d) No trobar-se sotmés a les prohibicions per a obtindre la condició de beneficiari, establides en l'article 13 de la Llei 38/2003, de 17 de novembre, General de Subvencions.
e) Disposar de cobertura sanitària.
2. No podran optar a estes beques els que en el moment de publicar-se la convocatòria ja estiguen gaudint d'una beca de pràctiques professionals en la Generalitat, llevat que es concórrega a la mateixa beca que s'està gaudint o que resten menys de dos mesos per a la seua finalització.
Base quarta. Duració de la beca i pròrroga
1. El període de duració de les beques serà de dotze mesos des de la data que s'indique en la resolució de concessió, que serà objecte de publicació en el Diari Oficial de la Comunitat Valenciana, data d'inici que no podrà ser anterior a l'1 de gener del 2011.
2. El període de duració es podrà prorrogar sense necessitat de nova convocatòria per un període màxim de dotze mesos addicionals, sempre que hi haja la disponibilitat pressupostària corresponent i l'exercici de l'activitat que s'estiga efectuant així ho requerisca o aconselle.
Base cinquena. Dotació econòmica individual i pagament de la beca
1. La dotació econòmica de cada una de les beques serà de mil (1.000) euros mensuals bruts.
Sobre este import s'haurà de practicar la retenció corresponent a compte de l'Impost sobre la Renda de les Persones Físiques i les altres que, si és el cas, puguen correspondre.
2. En cas de pròrroga de les beques, en el segon període la quantia procedent serà la que resulte aplicable d'acord amb la resolució a què es referix l'article 17.1 del Decret 132/2009, de 4 de setembre, del Consell, pel qual es regula la concessió de beques, que este vigent en este període.
3. Les quantitats pagades en cap cas tindran el caràcter de salari o retribució, sinó d'ajuda econòmica per a les despeses que la beca comporta.
4. Durant el període de vigència de la beca i a fi que la quantia de l'ajuda concedida no es veja indirectament minvada, es podran pagar ajudes complementàries per a compensar les despeses derivades de l'assistència a cursos, seminaris, esdeveniments o altres activitats que, a consideració del tutor o tutora responsables de la formació, s'entenguen necessaris o convenients als propòsits de la mateixa. En este cas, les despeses els seran rescabalades en els termes que per al personal de la Generalitat i l'adscrit funcionalment al servici de la mateixa establix el Decret 24/1997, d'11 de febrer del Consell de la Generalitat, sobre indemnitzacions per raó del servici i gratificacions per servicis extraordinaris.
L'aplicació de la dita normativa es referirà únicament als conceptes i les quanties que hagen de ser rescabalades sense que això implique una modificació en la relació jurídica del becari amb l'administració.
5. L'import de les beques es lliurarà mensualment, amb certificació prèvia del cap del servici on el becari realitze la pràctica.
Base sisena. Termini, lloc i forma de presentació de les sol·licituds
1. El termini de presentació de sol·licituds serà de 15 dies hàbils, comptats a partir del dia següent al de la publicació d'esta convocatòria en el Diari Oficial de la Comunitat Valenciana.
2. La sol·licitud per a poder optar a una beca es realitzarà utilitzant el model que s'annexa a les presents bases, el qual estarà a disposició de les persones interessades en els punts següents:
- En el portal institucional de la Generalitat en Internet () i en la pàgina Web de la Conselleria d'Economia, Hisenda i Ocupació (),
- En les oficines Prop de la Comunitat Valenciana,
3. Els candidats hauran de dirigir la sol·licitud corresponent, degudament emplenada al Centre de Sistemes d'Informació de la Conselleria d'Economia, Hisenda i Ocupació, situada en la plaça de Nàpols i Sicília número 10, 46726 de València, i la podran presentar per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del procediment Administratiu Comú.
4. A la sol·licitud corresponent hauran d'ajuntar la documentació següent, d'acord amb l'article 15.3, del decret:
a) Fotocòpia compulsada del DNI o document d'identitat de qualsevol dels països membres de la Unió Europea.
b) Títol de llicenciat o diplomat, homologats a Espanya.
c) Expedient acadèmic compulsat amb la nota mitjana oficial.
d) Currículum vitae.
e) Qualssevol altres documents que acrediten la possessió de títols, màsters, mèrits docents, investigadors o professionals que es desitgen al·legar.
f) Declaració responsable de no tindre activitat laboral regular, ni qualsevol altra que impedisca el compliment de les obligacions com a becari, així com, el no gaudir de cap altra beca en el període establit en la base tercera, la qual cosa s'acreditarà per mitjà de la declaració responsable inclosa en la sol·licitud.
g) Acreditar la circumstància de disposar de cobertura sanitària.
h) Acreditació de no incórrer en cap de les circumstàncies arreplegades en l'article 13.2 de la Llei 38/2003, General de Subvencions, la qual cosa s'acreditarà per mitjà de la declaració responsable inclosa en la sol·licitud.
i) El becari haurà d'estar al corrent en el compliment de les seues obligacions tributàries i enfront de la Seguretat Social, de conformitat amb el que establix l'article 14.1.E, de la Llei 38/2003 General de Subvencions, per a la qual cosa autoritzarà expressament l'administració per a l'obtenció directa de la seua acreditació al subscriure el model de sol·licitud. En el cas de no reunir els requisits per a estar obligats a presentar les declaracions o documents a què es referixen les obligacions anteriors, aportarà la declaració responsable d'este aspecte.
j) Documentació que acredite trobar-se en algun dels supòsits establits en l'apartat 2, de la base vuitena, que determinen la preferència de la concessió de la beca en cas d'empat en la valoració.
Tots els documents seran originals o fotocòpies compulsades en el moment de la presentació de les instàncies.
5. La presentació de la sol·licitud per a optar a estes beques implicarà l'acceptació per la persona sol·licitant de les bases d'esta convocatòria.
6. Si la sol·licitud presentada en termini no reunix els requisits indicats en esta convocatòria o no és aportada alguna documentació de l'exigida, es requerirà l'interessat per a la seua esmena en el termini màxim de 10 dies hàbils, indicant-li que si no ho fa es considerarà que ha desistit de la seua sol·licitud.
Base setena. Comissió avaluadora i procés de selecció
1. Per a l'examen de les sol·licituds de beca i elaboració de les oportunes propostes es constituirà una comissió avaluadora que estarà formada per:
- La persona titular de la direcció del Centre de Sistemes d'Informació de la conselleria, o persona que es designe en la seua substitució, que actuarà com a president de la comissió.
- La persona titular del servici de què depenga cada una de les beques o persona que es designe en la seua substitució.
- Un/a funcionari/a adscrit/a al Servici d'Organització, Coordinació i Informació que actuarà com a secretari de la Comissió.
2. Els membres de la comissió podran ser assessorats pel personal tècnic o professional que es considere necessari, que podrà assistir amb veu però sense vot.
3. La comissió adaptarà el seu funcionament al que establix la convocatòria i la Llei de Règim Jurídic de les Administracions Públiques i del Procediment Administratiu Comú, pel que fa a la composició i el funcionament dels òrgans col·legiats, prendrà els seus acords per majoria simple, i alçarà actes de les sessions que realitze i dels acords que adopte.
4. La comissió avaluadora es reunirà dins dels 15 dies següents a l'acabament del termini de presentació de sol·licituds a fi de valorar els mèrits que es deduïsquen de la documentació aportada.
5. Per a valorar les sol·licituds s'aplicaran els criteris del barem que es contenen en la base vuitena d'esta convocatòria. Obtinguda la puntuació provisional de tots els aspirants, s'exposarà la llista ordenada, segons la puntuació obtinguda, en la seu electrònica o portal institucional de la Generalitat en Internet () o en el portal de la Conselleria d'Economia, Hisenda i Ocupació, (), durant 10 dies, per a la fase d'al·legacions.
Tant esta com les successives publicacions s'efectuaran en este mitjà.
6. Finalitzat el procés de selecció, la Comissió avaluadora, en el termini de 10 dies, elaborarà una proposta de resolució que contindrà la relació de beneficiaris i beneficiàries, així com una borsa de reserva constituïda pels aspirants que no resulten adjudicataris de les beques, prioritzada per ordre de puntuació per a cobrir les vacants que puguen sorgir durant el període de gaudi. Així mateix s'inclourà una relació dels aspirants les sol·licituds dels quals han sigut desestimades, indicant les causes que han motivat la seua denegació.
Base vuitena. titulació requerida i barem per a avaluar els mèrits personals
Disposicions específiques beques de tècnic en Informàtica.
La titulació requerida serà llicenciat o enginyer en Informàtica, llicenciat o enginyer de Telecomunicacions, enginyer tècnic en Informàtica, enginyer tècnic en Telecomunicacions, i estar en possessió d'estos requisits al terme del termini de presentació de la sol·licitud.
1. En la convocatòria regulada per estes bases seran tinguts en compte els criteris de valoració següents amb la ponderació que s'establix:
A) Expedient acadèmic: fins a 13,50 punts.
1) Nota mitjana ponderada de l'expedient acadèmic: es valorarà entre 5 i 10 punts
Quan la ponderació estiga realitzada amb una puntuació 0-4 s'aplicarà el que disposa l'apartat 13.4 i 5 del Reial Decret 1267/1994, de 10 de juny, pel qual es modifica el Reial Decret 1497/1987, de 27 de novembre, pel qual s'establixen les directrius generals comunes dels plans d'estudis dels títols universitaris de caràcter oficial.
2) Altres títols acadèmics oficials que no constituïsquen un requisit per a la concessió: Es valorarà fins a un màxim de 3 punts a raó de:
- Doctor: 2 punts
- Altres llicenciatures: 1 punt.
- Altres diplomatures: 0,50 punts.
3) Tindre la llicenciatura es valorarà en 0,50 punts.
B) Coneixements de valencià: fins a 2,50 punts.
1) Només es valoraran els certificats expedits o homologats per la Junta Qualificadora de Coneixements de Valencià, d'acord amb l'escala següent i es puntuarà exclusivament el nivell més alt acreditat:
- Oral: 0,25 punts
- Elemental: 0,50 punts
- Mitjà: 0,75 punts
- Superior: 1,00 punt
2) Especialitat de correcció de textos: 0,50 punts.
3) Especialitat en llenguatge de mitjans de comunicació: 0,50 punts.
4) Especialitat en llenguatge administratiu: 0,50 punts.
C) Coneixement d'idiomes de la Unió Europea fins a 2 punts:
1) Es valorarà cada curs superat, d'acord amb el Marc Comú Europeu de Referència per a les Llengües, amb 0,20 punts.
La puntuació màxima que es podrà obtindre per al conjunt dels idiomes i cursos acreditats serà d'1 punt. Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat. En el cas que el coneixement d'un idioma s'acredite per títol universitari i haja sigut valorat en l'apartat A.3 no es podrà computar també en este apartat.
2) Altres idiomes cooficials de la Unió Europea: de 0 a 1 punt.
Només es valoraran els títols expedits per les escoles oficials d'idiomes, universitats, ministeris o organismes oficials acreditats. Es valorarà cada curs superat amb 0,10 punts.
D) Coneixements addicionals fins a 6 punts:
1) Experiència professional relacionada directament amb l'objecte de la beca, fins a 2 punts, es computarà 0,10 per cada mes complet treballat.
2) Cursos de formació relacionats amb l'objecte de la beca, que atenguen les matèries que es detallen a continuació, fins a un màxim de 4 punts.
- Coneixement de programació Web i llenguatge Java (HTML, javascript, JSPs, servlets).
- Coneixements d'arquitectures J2EE i entorns de desenvolupament (JDeveloper, Eclipsi).
- Intercanvi electrònic de dades i presentació: tecnologies XML (xml, xsd, xsl, ...) i servicis Web.
- Coneixements de SQL i coneixements de BD oracle.
- Coneixements en mètodes i procediments de gestió de servicis de tecnologies de la informació i de desenvolupament d'aplicacions.
- Sistemes de gestió documental.
- Administració electrònica.
Es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, d'acord amb l'escala següent:
a) De 200 o més hores, 3,00 punts.
b) De 100 o més hores, 2,00 punts.
c) De 75 o més hores, 1,50 punts.
d) De 50 o més hores, 1,00 punt.
e) De 25 o més hores, 0,50 punts.
f) De 15 o més hores, 0,20 punts.
Els centres de formació que impartisquen cursos han de ser organismes oficials o centres reconeguts.
En cap cas es puntuaran en el present subapartat ni en l'apartat C anterior els cursos de valencià i d'idiomes.
E) Entrevista fins a 7 punts.
2. En cas d'empat es resoldrà, per este ordre, a favor de la persona que en el moment de presentació de sol·licituds haja acreditat el reconeixement de l'òrgan competent de tindre una discapacitat, ser víctima de violència de gènere o d'accions terroristes.
Disposicions específiques beques de tècnic en Microinformàtica
La titulació requerida serà llicenciat o enginyer en Informàtica, llicenciat o enginyer de Telecomunicacions, enginyer tècnic en Informàtica, enginyer tècnic de Telecomunicacions, i estar en possessió d'estos requisits al terme del termini de presentació de la sol·licitud.
1. En la convocatòria regulada per estes bases seran tinguts en compte els criteris de valoració següents amb la ponderació que s'establix:
A) Expedient acadèmic: fins a 13,50 punts.
1) Nota mitjana ponderada de l'expedient acadèmic: es valorarà entre 5 i 10 punts
Quan la ponderació estiga realitzada amb una puntuació 0-4 s'aplicarà el que disposa l'apartat 13.4 i 5 del Reial Decret 1267/1994, de 10 de juny, pel qual es modifica el Reial Decret 1497/1987, de 27 de novembre, pel qual s'establixen les directrius generals comunes dels plans d'estudis dels títols universitaris de caràcter oficial.
2) Altres títols acadèmics oficials que no constituïsquen un requisit per a la concessió: es valorarà fins a un màxim de 3 punts a raó de:
- Doctor: 2 punts
- Altres llicenciatures: 1 punt.
- Altres diplomatures: 0,50 punts.
3) Tindre la llicenciatura es valorarà en 0,50 punts.
B) Coneixements de valencià: fins a 2,50 punts.
1) Només es valoraran els certificats expedits o homologats per la Junta Qualificadora de Coneixements de Valencià, d'acord amb l'escala següent i es puntuarà exclusivament el nivell més alt acreditat:
- Oral: 0,25 punts
- Elemental: 0,50 punts
- Mitjà: 0,75 punts
- Superior: 1,00 punt
2) Especialitat de correcció de textos: 0,50 punts.
3) Especialitat en llenguatge de mitjans de comunicació: 0,50 punts.
4) Especialitat en llenguatge administratiu: 0,50 punts.
C) Coneixement d'idiomes de la Unió Europea fins a 2 punts:
1) Es valorarà cada curs superat, d'acord amb el Marc Comú Europeu de Referència per a les Llengües, amb 0,20 punts.
La puntuació màxima que es podrà obtindre per al conjunt dels idiomes i cursos acreditats serà d'1 punt. Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat. En el cas que el coneixement d'un idioma s'acredite per títol universitari i haja sigut valorat en l'apartat A.3 no es podrà computar també en este apartat.
2) Altres idiomes cooficials de la Unió Europea: de 0 a 1 punt.
Només es valoraran els títols expedits per les escoles oficials d'idiomes, universitats, ministeris o organismes oficials acreditats. Es valorarà cada curs superat amb 0,10 punts.
D) Coneixements addicionals fins a 6 punts:
1) Experiència professional relacionada directament amb l'objecte de la beca, fins a 2 punts, es computarà 0,10 per cada mes complet treballat.
2) Cursos de formació relacionats amb l'objecte de la beca, que atenguen les matèries que es detallen a continuació, fins a un màxim de 4 punts.
Coneixement de programació Web (HTML, JSP'S)
Coneixements en llenguatge Java i arquitectures J2EE
Navegadors i gestors de continguts
Intercanvi electrònic de dades i presentació: XML, SOAP, XSL i servicis Web
Programari lliure en l'entorn ofimàtic.
Es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, d'acord amb l'escala següent:
a) De 200 o més hores, 3,00 punts.
b) De 100 o més hores, 2,00 punts.
c) De 75 o més hores, 1,50 punts.
d) De 50 o més hores, 1,00 punt.
e) De 25 o més hores, 0,50 punts.
f) De 15 o més hores, 0,20 punts.
Els centres de formació que impartisquen cursos han de ser organismes oficials o centres reconeguts.
En cap cas es puntuaran en el present subapartat ni en l'apartat C anterior els cursos de valencià i d'idiomes.
E) Entrevista fins a 7 punts.
2. En cas d'empat es resoldrà, per este ordre, a favor de la persona que en el moment de presentació de sol·licituds haja acreditat el reconeixement de l'òrgan competent de tindre una discapacitat, ser víctima de violència de gènere o d'accions terroristes.
Disposicions específiques beques de tècnic en Arxius
La titulació requerida serà de llicenciat en Geografia i Història, llicenciat en Documentació o diplomat en Biblioteconomia i Documentació, i s'haurà d'estar en possessió de la llicenciatura o diplomatura al terme del termini de presentació de la sol·licitud.
1. En la convocatòria regulada per estes bases seran tinguts en compte els criteris de valoració següents amb la ponderació que s'establix:
A) Expedient acadèmic: fins a 13,50 punts.
1) Nota mitjana ponderada de l'expedient acadèmic: es valorarà entre 5 i 10 punts.
Quan la ponderació estiga realitzada amb una puntuació 0-4 s'aplicarà el que disposa l'apartat 13.4 i 5 del Reial Decret 1267/1994, de 10 de juny, pel qual es modifica el Reial Decret 1497/1987, de 27 de novembre, pel qual s'establixen les directrius generals comunes dels plans d'estudis dels títols universitaris de caràcter oficial.
2) Altres títols acadèmics oficials que no constituïsquen un requisit per a la concessió: es valorarà fins a un màxim de 3 punts a raó de:
- Doctor: 2 punts
- Altres llicenciatures: 1 punt.
- Altres diplomatures: 0,50 punts.
3) Tindre la llicenciatura es valorarà en 0,50 punts.
B) Coneixements de valencià: fins a 2,50 punts.
1) Només es valoraran els certificats expedits o homologats per la Junta Qualificadora de Coneixements de Valencià, d'acord amb la següent escala i puntuant-se exclusivament el nivell més alt acreditat:
- Oral: 0,25 punts
- Elemental: 0,50 punts
- Mitjà: 0,75 punts
- Superior: 1,00 punt
2) Especialitat de correcció de textos: 0,50 punts.
3) Especialitat en llenguatge de mitjans de comunicació: 0,50 punts.
4) Especialitat en llenguatge administratiu: 0,50 punts.
C) Coneixement d'idiomes de la Unió Europea fins a 2 punts:
1) Es valorarà cada curs superat, d'acord amb el Marc Comú Europeu de Referència per a les Llengües, amb 0,20 punts.
La puntuació màxima que es podrà obtindre per al conjunt dels idiomes i cursos acreditats serà d'1 punt. Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat. En el cas que el coneixement d'un idioma s'acredite per títol universitari i haja sigut valorat en l'apartat A.3 no es podrà computar també en este apartat.
2) Altres idiomes cooficials de la Unió Europea: de 0 a 1 punt.
Només es valoraran els títols expedits per les escoles oficials d'idiomes, universitats, ministeris o organismes oficials acreditats. Es valorarà cada curs superat amb 0,10 punts.
D) Coneixements addicionals fins a 6 punts:
1) Experiència professional relacionada directament amb l'objecte de la beca, fins a 2 punts, computant-se 0,10 per cada mes complet treballat.
2) Cursos de formació relacionats amb l'objecte de la beca, fins a un màxim de 4 punts.
Es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, d'acord amb l'escala següent:
a) De 200 o més hores, 3,00 punts.
b) De 100 o més hores, 2,00 punts.
c) De 75 o més hores, 1,50 punts.
d) De 50 o més hores, 1,00 punt.
e) De 25 o més hores, 0,50 punts.
f) De 15 o més hores, 0,20 punts.
Els centres de formació que impartisquen cursos han de ser organismes oficials o centres reconeguts.
En cap cas es puntuaran en el present subapartat ni en l'apartat C anterior els cursos de valencià i d'idiomes.
E) Entrevista fins a 7 punts.
2. En cas d'empat es resoldrà, per este ordre, a favor de la persona que en el moment de presentació de sol·licituds haja acreditat el reconeixement de l'òrgan competent de tindre una discapacitat, ser víctima de violència de gènere o d'accions terroristes.
Base novena. Termini de resolució i notificació. òrgan competent per a l'ordenació, instrucció i resolució del procediment
1. El termini màxim per a dictar i notificar la resolució sobre les sol·licituds formulades serà de tres mesos comptat des de la data de publicació d'esta convocatòria en el Diari Oficial de la Comunitat Valenciana, sense perjuí de l'ampliació dels terminis en els termes previstos en l'article 42 de la Llei de Règim Jurídic de les Administracions Públiques i del Procediment Administratiu Comú.
2. En el cas que transcórrega el termini establit sense que s'haja dictat i notificat resolució expressa, les persones interessades podran entendre desestimades les seues sol·licituds per silenci administratiu de conformitat amb el que establix l'article 55 de la Llei 9/2001, de 27 de desembre, de la Generalitat, de Mesures Fiscals, de Gestió Administrativa i Financera, i d'Organització de la Generalitat.
3. La resolució de concessió es dictarà pel conseller d'Economia, Hisenda i Ocupació i vicepresident segon del Consell i es publicarà en el Diari Oficial de la Comunitat Valenciana.
4. La publicació d'esta resolució tindrà els efectes de notificació a les persones interessades, d'acord amb el que disposen els articles 58 i 59.6 de la Llei de Règim Jurídic de les Administracions Públiques i del Procediment Administratiu Comú, i s'inserirà la informació corresponent en la seu electrònica o portal institucional de la Generalitat en Internet, ) i en la Web de la Conselleria d'Economia, Hisenda i Ocupació ().
Base desena. Drets i obligacions de la persona beneficiària
1. La persona beneficiària de la beca haurà d'estar al corrent en el compliment de les seues obligacions tributàries i enfront de la Seguretat Social, tot això abans de dictar-se la proposta de resolució de concessió de la beca de conformitat amb el que establix l'article 14.1.E, de la Llei 38/2003 General de Subvencions, per a la qual cosa autoritzarà expressament l'administració per a l'obtenció directa de la seua acreditació al subscriure el model de sol·licitud. En el cas de no reunir els requisits per a estar obligats a presentar les declaracions o documents a què es referixen les obligacions anteriors, aportarà la declaració responsable d'este aspecte.
2. La persona beneficiària de la beca està obligada a incorporar-se al departament que se li indique en el termini establit, a realitzar l'activitat que ha motivat la concessió durant el període de gaudi, i guardar el degut secret i confidencialitat dels assumptes en què intervinga, així com a complir les obligacions establides tant en l'article 14 de la Llei General de Subvencions com en la pròpia convocatòria.
3. La persona beneficiària està obligada a acceptar la concessió de la beca i renunciar a qualsevol altra beca coetània de què es gaudisca.
4. Per mitjà de l'acceptació de les bases de la convocatòria els becaris cedixen gratuïtament i de forma indefinida els resultats que s'obtinguen com a conseqüència del desenvolupament de les beques, així com la memòria final, si és el cas, a l'entitat concedent de la beca, que es reserva el dret de la seua publicació i utilització, llevat que les bases de la convocatòria, raonadament, o la normativa aplicable en determinades matèries disposen una altra cosa.
5. Una vegada finalitzat el termini de duració de la beca, i amb l'informe favorable del tutor o tutora, s'expedirà el certificat d'aptitud i aprofitament corresponent a favor del becari o becària.
6. Durant el període de gaudi de la beca, la persona beneficiària haurà d'exercir les pràctiques amb un horari màxim de 30 hores setmanals, que es distribuiran de la forma en què s'organitze per part de tutor o tutora de l'òrgan que exercix la tutela.
Base onzena. Obligacions de l'entitat concedent
Són obligacions de la Conselleria d'Economia, Hisenda i Ocupació en relació amb les beques concedides d'acord amb estes bases:
a) Proporcionar el suport necessari i facilitar la utilització dels mitjans, instruments i equips que resulten necessaris per al normal exercici de l'activitat objecte d'esta beca
b) Designar un tutor o tutora que coordinarà i orientarà les activitats a realitzar pels becaris, assignarà les funcions a realitzar en el curs de les seues pràctiques, realitzarà el seguiment i suport necessari, resoldrà els dubtes que puguen sorgir, i avaluarà el seu aprofitament.
c) Vetlar pel desenvolupament adequat del programa de formació.
d) Subscriure amb una entitat asseguradora una pòlissa d'assegurança per al cas d'accident individual, de la qual seran beneficiàries les persones adjudicatàries d'estes beques.
d) Expedir el certificat d'aptitud i aprofitament corresponent a favor del becari o becària, després de la finalització del termini de la beca i després d'informe favorable del tutor o tutora.
Base dotzena. Situacions de la persona beneficiària de la beca i règim d'incompatibilitats
1. Quan el beneficiari o beneficiària de la beca siga un empleat de la Generalitat, quedarà en la situació administrativa que pertoque, d'acord amb la normativa corresponent en matèria de funció pública.
2. Quan el beneficiari no mantinga cap relació amb la Generalitat, la concessió i aprofitament de la beca no implicarà cap vinculació laboral o administrativa amb el departament o entitat de la Generalitat que l'atorgue.
3. Les beques objecte de la present convocatòria són incompatibles amb l'exercici de qualsevol altra beca o ajuda, així com amb la realització de qualsevol altra activitat laboral remunerada que supose concurrència amb l'objecte i dedicació de la beca o que impedisca el compliment de les obligacions derivades del seu normal desenvolupament.
Base tretzena. facultats d'interpretació i incidències
1. El conseller d'Economia, Hisenda i Ocupació i vicepresident segon del Consell resoldrà tant els dubtes com els conflictes que puguen plantejar els becaris i les becàries en l'exercici de la seua funció, o les unitats administratives que els tutelen. Al mateix temps, resoldrà les incidències que es produïsquen durant el període de gaudi de les beques amb audiència prèvia de l'interessat.
2. La renúncia a la beca suposarà la pèrdua de tots els drets inherents a esta i, per tant, el seu import es deixarà de percebre a partir d'eixe moment.
3. En cas de produir-se alguna renúncia a la beca concedida, el conseller d'Economia, Hisenda i Ocupació i vicepresident segon del Consell procedirà a cobrir les vacants que es puguen produir, servint-se per a això de la borsa de reserva que resulte del procediment de selecció prèviament efectuat i en l'ordee establit en esta.
4. En els supòsits en què per raó de part, adopció o acolliment s'interrompa el període de duració establit, la persona interessada continuarà meritant i percebent l'import de la beca atorgada i recuperarà amb posterioritat el període interromput.
Igualment, en casos d'ingrés hospitalari prolongat es recuperarà amb posterioritat el temps de pràctiques interromput.
Base catorzena. Pèrdua del dret al cobrament i reintegrament
1. Es produirà la pèrdua del dret al cobrament total o parcial de la beca en el supòsit de falta de justificació o de concurrència d'algunes de les causes previstes en l'article 37 de la Llei 38/2003, de 17 de novembre, General de Subvencions.
2. Procedirà el reintegrament de la quantitat percebuda i l'exigència de l'interés de demora corresponent des del moment del pagament de l'ajuda fins a la data en què s'acorde la procedència del reintegrament, d'acord amb el que disposa l'article 37 de la Llei 38/2003, de 17 de novembre, General de Subvencions, així com en els casos següents:
a) Quan es destine la quantitat percebuda a altres fins diferents a fi de l'ajuda.
b) Quan s'incórrega en algun dels casos d'incompatibilitat de la beca establits en la base dotzena.
3. En la tramitació dels procediments es garantirà en tot cas el dret d'audiència a la persona interessada.
Base quinzena. Tractament de dades personals
Les dades personals de les persones sol·licitants, arreplegades en el transcurs del procediment, seran incloses en un fitxer automatitzat, en els termes i les condicions que s'arrepleguen en la Llei Orgànica 15/1999, de 13 de desembre, de Protecció de Dades de Caràcter Personal, així com en el Reial Decret 1720/2007, de 21 de desembre, pel qual s'aprova el Reglament de desplegament de la llei orgànica referida.
Annex I
Sol·licitud de beca de pràctiques professionals
Annex II
Currículum